རྡོ་རྗེ་འཇིགས་བྱེད་ཀྱི་དཀྱིལ་འཁོར་པ་རྣམས་མདུན་གྱི་ནམ་
མཁར་སྤྱན་དྲངས།  སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས་པས།  ཕྱིའི་རྒྱ་མཚོ་ཆེན་པོ་དང་
རོལ་མཚོ་བདུན།  གཞན་ཡང་མཚོ་དང་རྫིང་བུ་ལྟེང་ཀ་ནེའུ་གསིང་ཆུ་མིག་ལ་སོགས་པ་ནས་ཀླུ་ཆེན་
བརྒྱད་པོ་འཁོར་དང་བཅས་པ་སྐད་ཅིག་གིས་སྤྱན་དྲངས།  ། ཨོཾ་ཛཿནཾ་ཛཿསྭཱཧཱ།  ཞེས་པ་དང་།  ཨོཾ་པ་ཏ་ལི་
མཧཱ་པ་ཏ་ལི་ཧཱུཾ་ཧཱུཾ་ཧཱུཾ་ཛཿསྭཱཧཱ།  ཞེས་ཀླུ་འགུགས་པའི་སྔགས་གཉིས་ཀའམ་གང་མེས་བརྗོད།  ལས་སྔགས་བརྗོད་ཅིང་བསངས་ཆུས་ཕྱིས་འབྲང་གི་བགེགས་བསྐྲད།  ཨོཾ་ཡ་མཱནྟ་ཀ་ནཱ་ག་རཱ་ཛ་ས་པ་རི་ཝཱ་ར་ཨརྒྷཾ་ནས་ཤཔྟའི་བར་གྱིས་མཆོད།  ཨེ་མུངྒ་རཱ་ཛ།  ཞེས་སོགས་ཀྱིས་དམ་ཡེ་དབྱེར་མེད་དུ་བསྲེ།  ཨོཾ་ཧྲཱིཿཧ་བྷོ་ཞེས་པ་ནས།  གཙོ་བོའ་ིརྩ་ཞལ་
གྱི་དབུ་ལ་མི་བསྐྱོད་པ་དང་།  ཀླུ་རྣམས་ལ་རྡོ་རྗེ་འཇིགས་བྱེད་ཡུམ་དང་བཅས་པས་དབུ་བརྒྱན་ཅིང་
དབང་ལྷ་རྣམས་ཀྱང་གཙོ་བོ་ལ་ཐིམ་པར་གྱུར།  དག་ཅིང་དྲི་མེད་ཡིད་འོང་བའི།  ། ཞེས་སོགས་ལ།  ཨོཾ་
ཨཱཿཧྲཱིཿཞེས་སོགས་སྦྱར་བས་ཆུ་བཞི་དང་།  ལྷ་ཡི་མེ་ཏོག་དམ་པ་འདི།  ། བཅོམ་ལྡན་རྡོ་རྗེ་འཇིགས་བྱེད་
412
དང་།  ། ཀླུ་རྒྱལ་འཁོར་དང་བཅས་ལ་འབུལ།  ། བཞེས་ནས་དངོས་གྲུབ་སྩལ་དུ་གསོལ།  ། ཨོཾ་ཡ་མཱནྟ་
ཀ་ནཱ་ག་རཱ་ཛ་ས་པ་རི་ཝཱ་ར་པུཥྤེ་པྲ་ཏཱིཙྪ་ཧཱུཾ་སྭཱཧཱ།  དེ་བཞིན་དུ་སྦྱར་ཏེ་ཉེར་སྤྱོད་རོལ་མོ་འདོད་ཡོན་ལྔ་རྣམས་འབུལ། བསྡུ་ན་སྔགས་རྐྱང་བས་ཀྱང་ཆོག། ལས་སྔགས་ལ་འབྲུ་གསུམ་བཏགས་པས་གཙོ་བོ་ལ་ནང་མཆོད་འབུལ།  གཉིས་མེད་
ཐུན་མོང་མའམ།  གཟུགས་མཆོག་མཆོག་ཏུ་དྲག་པོ་ཆེ།  སོགས་ཀྱིས་འཇིགས་བྱེད་དང་།  གདེངས་ཀ་ནོར་
བུ་འབར་བའི་འོད་ཟེར་གྱིས།  ། ས་འོག་གནས་པའི་མུན་པ་རབ་བསལ་ནས།  ། བསྟན་ལ་རབ་དགའ་
མཐུ་སྟོབས་བསམ་མི་ཁྱབ།  ། ཀླུ་རྒྱལ་འཁོར་དང་བཅས་ལ་ཕྱག་འཚལ་བསྟོད།  ། ཅེས་ཀླུ་རྣམས་ལ་བསྟོད། ཅུང་ཟད་རྒྱས་པར་སྤྲོ་ན།  མཐའ་ཡས་ལ་སོགས་ཀླུ་ཡི་རྒྱལ་པོ་རྣམས།  ། ཡིད་བཞིན་རྒྱ་མཚོ་ཆེན་པོ་ཡངས་
པ་ན།  ། ཞེས་སོགས་འོག་ནས་འབྱུང་བས་བསྟོད།  གཙོ་བོའ་ིལྗགས་རྡོ་རྗེའི་རྣམ་པ་ཅན་དཀར་པོ་ལ་རཾ་ཡིག་
གིས་མཚན་པར་གྱུར་པར་བསམ་ལ།  ལས་སྔགས་ཀྱི་མཐར་གོང་བཞིན་སྤེལ་ཚིག་སྦྱར་བ་བདུན་ཕུལ་ནས་འདོད་དོན་གསོལ་བས་ཞལ་གྱིས་བཞེས་པར་བསམ།  ཡམ་ཤིང་ནས་རྫས་ཁྱད་པར་བའི་བར་ལྷ་སྔགས་དང་རྫས་སྔགས་ལ་སྤེལ་ཚིག་སྦྱར་བས་ཕུལ།  འཕྲིན་ལས་མཛད་པའི་དམིགས་པ་ནི།  གཙོ་བོའ་ིཐུགས་ཀ་ནས་སྤྲོ་བའི་སངས་རྒྱས་རྣམས་
ཀྱིས་བུམ་པ་དཀར་པོ་བདུད་རྩི་དཀར་པོས་གང་བ་ཐོགས་ནས་བསྒྲུབ་བྱ་རྣམས་དང་ཀླུ་རྣམས་ཟླ་
བའི་དཀྱིལ་འཁོར་ལ་གནས་པ་ལ་ཁྲུས་བྱས་པས།  ནད་གདོན་སྡིག་སྒྲིབ་ཐམས་ཅད་དག་ནས་ལུས་
ཤེལ་ལྟར་དྭངས་ཤིང་གསལ་བར་གྱུར་པར་བསམ།  དེ་ནས་ཀླུ་རྣམས་ལ་བསྲེག་རྫས་འབུལ་བར་བྱ་སྟེ།  དགང་
བླུགས་ཀྱི་ཁ་དང་ཀླུ་རྣམས་ཀྱི་ལྗགས་ལ་ཡི་གེ་ནཾ་རེ་རེས་མཚན་པར་གྱུར་བར་བསམ་ལ།  ཨོཾ་ཨཱཿཨཱ་ནནྟ་
ཡ་ཧཱུཾ་སྭཱཧཱ།  ཨོཾ་ཨཱཿབ་སུ་ཀི་ཡེ་ཧཱུཾ་སྭཱཧཱ།  ཨོཾ་ཨཱཿཏཀྵ་ཀ་ཡ་ཧཱུཾ་སྭཱཧཱ།  ཨོཾ་ཨཱཿཀརྐོ་ཊ་ཡ་ཧཱུཾ་སྭཱཧཱ།  ཨོཾ་
ཨཱཿཔདྨ་ཡ་ཧཱུཾ་སྭཱཧཱ།  ཨོཾ་ཨཱཿམཧཱ་པདྨ་ཡ་ཧཱུཾ་སྭཱཧཱ།  ཨོཾ་ཨཱཿཤངྐ་པཱ་ལ་ཡ་ཧཱུཾ་སྭཱཧཱ།  ཨོཾ་ཨཱཿ་ཀུ་ལི་ཀ་ཡ་ཧཱུཾ་
སྭཱཧཱ།  ཞེས་པ་ལ་གོང་གི་སྤེལ་ཚིག་བཏགས་པས་མར་ཁུ་དགང་བླུགས་བདུན་ཕུལ་བས་འདོད་དོན་ཞལ་གྱིས་བཞེས་པར་བསམ།  དེ་ནས་ཡམ་ཤིང་ནས་བཟུང་སྟེ་ཁྱད་པར་བའི་རྫས་ཀྱི་བར་དེ་བཞིན་དུ་ཕུལ།  ཁྱད་པར་བའི་རྫས་ཕུལ་ཚར་ནས་བདེན་སྟོབས་བརྗོད་པར་བྱ་སྟེ།  སངས་རྒྱས་རྣམས་ནི་བདུད་ལས་རྒྱལ།  ། ཆོས་ནི་ཆོས་མ་ཡིན་ལས་
སོ།  ། དགེ་འདུན་མུ་སྟེགས་རྣམས་ལས་རྒྱལ།  ། དབང་པོ་ལྷ་མིན་རྣམས་ལས་རྒྱལ།  ། ལྷ་མིན་ཟླ་བ་
རྣམས་ལས་རྒྱལ།  ། ནམ་མཁའ་ལྡིང་ནི་རྒྱ་མཚོ་ལས།  ། མེ་ནི་ཤིང་རྣམས་ཀུན་ལས་རྒྱལ།  ། ཆུ་ནི་མེ་
ལས་རྒྱལ་བ་ཡིན།  ། རླུང་ནི་སྤྲིན་ལས་རྒྱལ་བར་འགྱུར།  ། རྡོ་རྗེ་ཡིས་ནི་རིན་ཆེན་འབུག། ལྷ་རྣམས་
413
བདེན་པར་གནས་པ་སྟེ།  ། ས་ཡང་བདེན་པར་རབ་ཏུ་གནས།  ། སངས་རྒྱས་དང་ནི་ཆོས་ཀྱང་བདེན།  །
བདེན་པ་རྒྱལ་འགྱུར་རྫུན་མ་ལགས།  ། བདེན་པ་དང་བདེན་པའི་ཚིག་འདི་དག་གིས་ཀླུ་རྣམས་མཁའ་
ལྡིང་དང་བྱེ་ཚན་སོགས་ཀྱི་འཇིགས་པ་དང་།  ནད་དང་སྡུག་བསྔལ་ཐམས་ཅད་དང་བྲལ་ཏེ་ལུས་
སེམས་བདེ་བས་ཚིམ་པས་དགའ་ཞིང་མགུ་ནས་འཇིག་རྟེན་ཁམས་ཀྱི་སྤྲིན་རྣམས་བསྡུས་དེ་ཆར་གྱི་
རྒྱུན་ཆེན་པོ་འབེབ་པ་དང་།  ཁ་དང་བ་སྤུའི་བུ་ག་ཐམས་ཅད་ནས་ན་བུན་བསམ་གྱིས་མི་ཁྱབ་པ་སྤྲོས་
ཏེ་ནམ་མཁའི་ཁམས་ཐམས་ཅད་གང་བ་ལས་ཆར་གྱི་རྒྱུན་བཟང་པོ་ཆིལ་ཆིལ་ཕབ་པས།  འབྲུ་དང་
ལོ་ཏོག་རྣམས་འཕེལ་ཞིང་རྒྱས་པར་གྱུར་བར་བསམ།  རྡོ་རྗེ་འཇིགས་བྱེད་ཀྱིས་ཆར་འབེབས་པར་བཀའ་བསྒོས་པར་བསམ་སྟེ།  ཨོཾ་ཧྲཱིཿཥྚཱིཿཝི་ཀྲི་ཏཱ་ན་ན་ཧཱུཾ་ཕཊ།  ཨོཾ་ཕུཿནཱ་ག་ནཾ་པཪྵཱ་པ་ཡ་སྭཱཧཱ།  ཞེས་པ་བརྒྱ་རྩ་སོགས་བཟླ་བའམ།  སྔགས་མ་བཟླས་ཀྱང་རུང་ངོ་།  ། དེ་ནས་གཙོ་བོ་ལ་མར་ཁུ་དགང་བླུགས་གསུམ་མམ་བདུན་ལས་སྔགས་ཀྱིས་ཕུལ། ཀླུ་ལ་གོང་གི་སྔགས་ཀྱིས་འབུལ་བའམ།  ཨོཾ་ནི་སྭཱཧཱ།  ཞེས་པས་ཕུལ་ཀྱང་རུང་།  གཙོ་བོ་ལ་ལས་སྔགས་ཀྱིས་མཆོད་ཡོན་དང་།  ཨོཾ་ཨཱཿཧྲཱིཿསོགས་ལ།  པྲོཀྵ་ཎཾ་དང་།  ཨཉྩ་མ་ཎི་བཏགས་པས་བསང་ཞལ།  གོས་ཟུང་དང་སོ་རྩི་དཀྱུས་བཞིན་ཕུལ།  ཉེར་སྤྱོད་དང་ནང་མཆོད་ཕུལ་ལ།  བསྟོད་པ་བྱ།  ཀླུ་རྣམས་ལ།  ཨོཾ་ནཱ་གརཱ་ཛ་ས་པ་རི་ཝཱ་ར་སོགས་ཀྱིས་མཆོད་ཡོན་དང་།  བསང་གཏོར།  ཞལ་བསིལ།  ཉེར་སྤྱོད་འདོད་ཡོན་ལྔ་དང་བཅས་པ་ཕུལ་ལ།  གདེངས་ཀ་ནོར་བུ་
འབར་བའི་འོད་ཟེར་གྱིས།  ། ཞེས་སོགས་ཀྱིས་ཀླུ་རྣམས་ལ་བསྟོད་པ་བྱའོ།  ། འདས་ལྷ་ལ་གཏོར་མ་འབུལ་འདོད་ན་དཀྱུས་བཞིན་ཕུལ་ལ་མཆོད་བསྟོད་དང་།  ཨོཾ་པྲ་ན་མ་མི་སོགས་ཀྱིས་ཕྱག་བྱ།  ཀླུའི་གཏོར་མ་མེ་ཡོལ་གྱི་སྟེང་དུ་བཤམས་པའམ་བླུགས་གཟར་གྱི་ནང་དུ་བཞག་པ་ལ་བསངས་ཆུས་བྲན་ལ་བསངས་སྦྱངས།  སྟོང་པའི་ངང་ལས་བྷྲུཾ་ལས་རིན་
པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་ཨཱཿཞུ་བ་ལས་བྱུང་བའི་གཏོར་མ་ཡེ་ཤེས་ཀྱི་བདུད་རྩིའི་
རྒྱ་མཚོ་ཆེན་པོར་གྱུར་པར་བསམ་ལ།  འབྲུ་གསུམ་དང་ཨ་ཀླ་རོ་ལན་གསུམ་གྱིས་བྱིན་གྱིས་བརླབ།  ཀླུ་རྣམས་ཀྱི་
ལྗགས་ལ།  ཧཱུཾ་ལས་སྐྱེས་པའི་རྡོ་རྗེ་དཀར་པོ་རྩེ་གསུམ་པ་ཨོཾ་གྱིས་མཚན་པ་ནས་འབྲུ་ཙམ་འཁོད་པའི་
འོད་ཟེར་གྱིས་གཏོར་མའི་བཅུད་རྣམས་དྲངས་ཏེ་གསོལ་བར་གྱུར་པར་བསམ་ལ།  ཨོཾ་ནཱ་ག་རཱ་ཛ་ས་བ་
རི་ཝཱ་ར་ཨི་དཾ་བ་ལིངྟ་ཁ་ཁ་ཁཱ་ཧི་ཁཱ་ཧི།  ལན་གསུམ་གྱིས་ཕུལ།  མཆོད་ཅིང་བསྟོད།  དེ་ནས།  ཨོཾ་ཨཱཿཧྲཱིཿསོགས་ཀྱིས་གཙོ་འཁོར་ཐུན་མོང་ལ་མཆོད་ཡོན་ཕུལ།  གང་ཡང་བདག་བློ་རྨོངས་པ་ཡིས།  ། ཞེས་སོགས་ཀྱིས་ནོངས་པ་བཟོད་པར་གསོལ།  བཅོམ་ལྡན་འདས་དཔལ་རྡོ་རྗེ་འཇིགས་བྱེད་ཆེན་པོ་ཀླུའི་རྒྱལ་པོ་བརྒྱད་ཀྱི་འཁོར་
414
དང་བཅས་པས།  འཇིག་རྟེན་གྱི་ཁམས་སྤྱི་དང་ཁྱད་པར་དུ་ཡུལ་ཕྱོགས་འདི་དག་ཏུ་ལོ་ཏོག་ལ་ཕན་
པའི་ཆར་གྱི་རྒྱུན་བཟང་པོ་མྱུར་དུ་དབབ་པར་མཛད་དུ་གསོལ།  ། ཞེས་སོགས་ཀྱིས་འདོད་དོན་ཞུ།  ཨོཾ་བཛྲ་
སཏྭ་ཨཱཿལན་བདུན་དང་ཡིག་བརྒྱ་བརྗོད།  ཨོཾ་ཁྱེད་ཀྱིས་སེམས་ཅན་དོན་ཀུན་མཛད།  ། ཅེས་སོགས་ཀྱི་མཐར།
ཨོཾ་ཨཱཿཨོཾ་ཡ་མནྟ་ཀ་ཧཱུཾ་ཕཊ།  ཧཱུཾ་མུཿརྡོ་རྗེ་འཇིགས་བྱེད་ཡེ་ཤེས་པ་རང་བཞིན་གྱི་གནས་སུ་གཤེགས།
དམ་ཚིག་པ་བདག་ཉིད་ལ་ཐིམ་པར་གྱུར།  ཨོཾ་མུཿཀླུའི་རྒྱལ་པོ་རྣམས་དགྱེས་པ་ཆེན་པོས་རང་
གནས་སུ་གཤེགས་པར་གྱུར།  ཅེས་བརྗོད་ཅིང་བསམ།  དེ་ནས་མེ་ལྷ་ལ།  ཉེར་སྤྱོད་རོལ་མོས་མཆོད།  བསངས་ཞལ། སོ་རྩི།  གོས་ཟུང་དང་།  ཡམ་ཤིང་སོགས་བསྲེག་རྫས་ལྷག་མ་རྣམས་ཕུལ་ལ་བསྟོད་པ་བྱ།  ཞལ་བསིལ་དང་།  བསང་གཏོར། ཉེར་སྤྱོད་རོལ་མོས་མཆོད།  གཏོར་མ་བྱིན་གྱིས་བརླབ་སྟེ་ཕུལ།  མཆོད་ཅིང་འཕྲིན་ལས་བཅོལ།  མཆོད་ཡོན་ཕུལ་ལ།  མེ་
ལྷའི་རྒྱལ་པོས་འཇིག་རྟེན་གྱི་ཁམས་སྤྱི་དང་ཞེས་སོགས་ཀྱིས་འདོད་གསོལ་བྱ།  ཡེ་ཤེས་པ་གཤེགས་དམ་
ཚིག་པ་མེ་འབར་བའི་རྣམ་པར་བསམ་མོ།  ། གཉིས་བ་ཀླུ་འབའ་ཞིག་གི་སྦྱིན་སྲེག་བྱེད་ཚུལ་ནི།  འདིའི་མན་ངག་གི་ཡིག་ཆུང་ལས།  པདྨ་འདབ་བརྒྱད་ལྟེ་བ་འདབ་མ་ལ།  ། ཕུཿབྲིས་དང་པོ་མེ་ལྷ་མཆོད་ནས་ནི།  ། དེ་ནས་ཐབ་ཀྱི་ཁ་ཁྱེར་ཤར་ལྷོར་བཞག། སླར་ཡང་ཐབ་ཏུ་ཆུ་ཡི་དཀྱིལ་འཁོར་དབུས།  ། པདྨར་ཀླུ་དགུ་འཁོར་བཅས་བསྐྱེད་པ་ལ།  ། ཞེས་པ་ལྟར་བྱ་སྟེ། ཐོག་མར་འཇིག་རྟེན་པའི་མེ་ལྷ་མཆོད་ཆར་བ་དང་།  མེ་ལྷ་ཐབ་ཀྱི་དབུས་ནས་ཕྱིར་བྱོན་ཏེ་མེ་མཚམས་ཀྱི་ཐབ་
ཀྱི་ཁ་ཁྱེར་གྱི་ཀུ་ཤའི་གདན་ལ་བཞུགས་པར་གྱུར་པར་བསམ།  ཐབ་ཀྱི་ནང་དུ་ཆུའི་དཀྱིལ་འཁོར་གྱི་
དབུས་སུ་པདྨ་འདབ་མ་བརྒྱད་པ་ལྟེ་བ་གེ་སར་དང་བཅས་པའི་ལྟེ་བ་དང་འདབ་མ་བརྒྱད་ལ་ཀླུ་རང་
མདོག་དང་མཚུངས་པའི་ནཾ་ཡིག་བརྒྱད་ལས།  དབུས་སུ་ཆུ་བདག་ཝ་རུ་ཎ་དཀར་པོ་ཕྱག་གཡསརལ་
གྲི་འཕྱར་ཞིང་།  གཡོན་སྦྲུལ་ཞགས་འཛིན་པ།  འདབ་མ་བརྒྱད་ལ་ཤར་དུ་དགའ་བོ་ཞེས་སོགས་སྔར་བཞིན་བསྐྱེད།  ཆུ་ལྷ་དཀར་པོ་ལག་པ་གཉིས་ཐལ་མོ་སྦྱར་བ་བྱས་པའམ་ཡོད་མོད།  འདིར་ནི་དགྲ་ནག་གི་འགྲེལ་བ་གཉིས་སུ་གསུངས་པ་ལྟར་བྱས་སོ།  ། ཀླུ་བསྟིམ་པའི་རྗེས་སུ་དབང་བསྐུར་རྒྱས་གདབ་མི་དགོས་ཤིང་མཆོད་འཕྲེང་གི་ཚིགས་བཅད།
རྟེན་ཅིང་འབྲེལ་བར་འབྱུང་བ་ཡི།  ། ལྷ་རྫས་བཟང་པོའ་ིམཆོད་ཡོན་འདི།  ། ཀླུ་རྒྱལ་འཁོར་དང་བཅས་
ལ་འབུལ།  ། བཞེས་ནས་ཆར་གྱི་དངོས་གྲུབ་སྩོལ།  ། ཞེས་སོགས་སྦྱོར།  བསྟོད་པ་ཅུང་ཟད་རྒྱས་པར་སྤྲོ་ན།  ཝ་
རུ་ཎ་སོགས་ཀླུ་ཡི་རྒྱལ་པོ་རྣམས།  ། ཡིད་བཞིན་རྒྱ་མཚོ་ཆེན་པོ་ཡངས་པ་ན།  ། ཡིད་འོང་རིན་ཆེན་སྣ་
ཚོགས་ཀྱིས་བརྒྱན་པའི།  ། ཕོ་བྲང་འབྱོར་པ་ཆེན་པོའ་ིདབུས་ན་བཞུགས།  ། དབུ་ལ་སྦྲུལ་མགོའ་ི
415
གདེངས་ཀས་མཛེས་པའི་དབུས།  ། ཡིད་བཞིན་ནོར་བུས་བསམ་པ་རྫོགས་བྱེད་ཅིང་།  ། བདག་གཞན་
དོན་རྣམས་ཕུན་ཚོགས་འགྲུབ་པའི་གཏེར།  ། དབུལ་བའི་མུན་སེལ་འོད་འབར་རྣམས་ཀྱིས་བརྒྱན།  །
གདེང་ཅན་འབྱོར་པའི་ཚོགས་རྣམས་ཐམས་ཅད་རྫོགས།  ། རྒྱལ་བའི་ཞལ་མཐོང་བསྟན་ལ་རབ་ཏུ་
དགའ།  ། མཐུ་སྟོབས་རྫུ་འཕྲུལ་ཆེ་ལ་མངའ་བརྙེས་པའི།  ། ཀླུ་དབང་འཁོར་དང་བཅས་ལ་གུས་པས་
འདུད།  ། ཅེས་པ་བྱ་ཞིང་།  ཀླུ་བརྒྱད་ཀྱི་སྔགས་ཀྱི་ཐོག་མར་འདིའི་སྔགས།  ཨོཾ་ཨཱཿཝ་རུ་ཎ་ཡ་ཧཱུཾ་སྭཱཧཱ།  ཞེས་པ་སྦྱར་རོ།  ། གཞན་ཆོ་ག་ཐམས་ཅད་གོང་དང་འདྲ་བ་ལ་རྡོ་རྗེ་འཇིགས་བྱེད་ཀྱི་དམིགས་བསལ་རྣམས་དོར་བས་འགྲུབ་ཅིང་།  ཀླུ་གཤེགས་གསོལ་བྱས་ནས་སླར་ཡང་མེ་ལྷ་མཆོད་སྐབས།  མེ་ལྷ་སླར་ཡང་ཐབ་ཀྱི་དབུས་སུ་བཞུགས་པར་གྱུར་
པར་བསམ་ལ།  རྫས་འབུལ་བ་སོགས་གོང་བཞིན་བྱའོ།  ། སྦྱིན་སྲེག་གྲུབ་ནས་ཐལ་བ་རྣམས་རྒྱ་མཚོ་འམ་ཆུ་མིག་སོགས་ཀླུ་གནས་པའི་སར་བསྐྱལ་ལོ།  ། དེ་ལྟར་སྦྱིན་སྲེག་གི་ཆོ་ག་ཚུལ་བཞིན་བགྱིས་ན་ཆར་དབབ་པའི་ཐབས་མཆོག་ཏུ་འགྱུར་བར་གྲུབ་ཆེན་གྱི་གཞུང་ལས་གསུངས་ཏེ།  དཔལ་འཛིན་གྱིས་མཛད་པའི་དགྲ་ནག་འགྲེལ་བ་ལས།  གལ་ཏེ་ཡང་མི་འབེབས་ན། དེ་ནས་མེ་ཐབ་ཟླུམ་པོ་ལ་དེ་བཞིན་དུ་དཀྱིལ་འཁོར་བྲིས་ལ་དགུག་ཅིང་།  དེ་རྣམས་ཀྱི་ལྕེ་ལ་ཡི་གེ་ནཾ་བསྒོམ་ནས།  ཞེས་པ་ནས།  བུ་རམ་དང་འོ་མ་ལ་སོགས་པ་བསྲེག་གོ། དེ་ལྟར་ཚིམ་པར་གྱུར་པས་ཆར་འབེབས་སོ་ཞེས་གསུངས་ཤིང་།  གྲུབ་ཆེན་ཀྲིཥྞ་པས་ཀྱང་དེ་དང་མཐུན་པར་གསུངས་སོ།  ། དྲི་མེད་རྒྱུད་སྡེའི་དགོངས་པ་འཕགས་ཡུལ་གྱི།  ། གྲུབ་པའི་
དབང་པོས་བཀྲལ་བ་ལས་འོངས་པའི།  ། ཆར་འབེབས་གདམས་པ་བླ་མའི་ཞལ་ལུང་བཞིན།  ། གོ་
སླའི་ངག་གིས་གསལ་བར་ཡི་གེར་བཀོད།  ། འདི་འདྲ་རྒྱལ་བ་ཀུན་དངོས་སྟག་ཕུ་བ།  ། བཞད་པ་རྡོ་
རྗེའི་དྲིན་ལས་ངེས་རྙེད་ཀྱི།  ། ཤེས་རློམ་རྣམས་ཀྱིས་མིང་ཡང་ག་ལ་ཐོས།  ། བསམ་ཀྱིན་བླ་མ་ཆོག་
དེའི་བཀའ་དྲིན་དྲན།  ། འདིར་འབད་བསོད་ནམས་བདུད་རྩིའི་གྲུ་ཆར་གྱིས།  ། འཇིག་རྟེན་རྒུད་པའི་དྲི་
མ་ཀུན་བཀྲུས་ཏེ།  ། ཕན་བདེའི་ལོ་ཏོག་རྒྱས་པའི་དགའ་སྟོན་ལ།  ། མཁའ་ཁྱབ་འགྲོ་བས་རྟག་ཏུ་
ལོངས་སྤྱོད་ཤོག། ཅེས་རྡོ་རྗེ་འཇིགས་བྱེད་ཀླུ་བརྒྱད་དང་བཅས་པའི་སྦྱིན་སྲེག་གི་སྒོ་ནས་ཆར་དབབ་པའི་གདམས་པ་ཕན་བདེ་ཀུན་འབྱུང་ཞེས་བྱ་བ་འདི་ཡང་ཀུ་སཱ་ལི་དྷརྨ་བཛྲ་གྱིས་གཞན་ལ་ཕན་འདོད་ཀྱིས་ཉེ་བར་བསྐུལ་ཏེ་གྲུབ་ཆེན་གྱི་གཞུང་དང་།  བླ་མའི་མན་ངག་བཞིན་མེ་ཕོ་འབྲུག་གི་ལོ་ཁྲུམ་སྟོད་ཟླ་བའི་ཉ་ལ་སྐྱེད་མོས་ཚལ་གྱི་ཁང་བཟང་ཐེག་ཆེན་ཆོས་ཀྱི་བ་གམ་དུ་སྦྱར་བའི་ཡི་གེ་པ་ནི་ཨོར་དུ་སུ་དགེ་སློང་སུ་མ་ཏི་དྷརྨས་བགྱིས་པ